30. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 97081/30971 της 17/31 Δεκ. 1977 (ΦΕΚ Β΄ 1333) Περί εισπράξεως εσόδων ΓΔΕΒ με διπλότυπα εισπράξεως. Εγκρίνει την διάθεση κάθε αντιτύπου δελτίου ερωτήσεων και σημάτων οδηγήσεως γεωργικών μηχανημάτων στην τιμή των 40 δραχμών. Εγκρίνει την καθιέρωση χρησιμοποιήσεως διπλοτύπων εισπράξεων, με τα οποία θα εφοδιασθούν οι υπόλογοι, για να εισπράττουν τα ανωτέρω έσοδα. Τα ανωτέρω εισπραττόμενα έσοδα στη συνέχεια θα καταθέτονται στην Τράπεζα της Ελλάδος, στο λογαριασμό Κ.Τ.Γ.Κ. και Δασών αριθ. 26702, εντός τριών ημερών από της εισπράξεως των και εντός της αυτής προθεσμίας θ’ αποδίδεται και το χαρτόσημο στο Δημόσιο Ταμείο. Η είσπραξη των εσόδων αυτών θα γίνεται την ημέρα των εξετάσεων από τους υπολόγους προ της διεξαγωγής αυτών. Εξουσιοδοτεί το Δ/ντή της Δ/νσεως Ειδικών Διαχ/σεων για τον ορισμό υπολόγων εισπράξεων εσόδων της Γ.Δ.Ε.Β. από τα παράβολα για την απόκτηση πτυχίων και αδειών γεωργικών μηχανημάτων ως και από τα αντίτιμα της διαθέσεως δελτίων ερωτήσεων και σημάτων, καθώς και για την θεώρηση και τον εφοδιασμό των αρμοδίων υπηρεσιών με διπλότυπα εισπράξεων. Η απόφαση αυτή να δημοσιευθεί στην Εφημερίδα της Κυβερνήσεως. 